Document ID: 31990R3447

Κανονισμός (ΕΟΚ) αριθ. 3447/90 της Επιτροπής
της 28ης Νοεμβρίου 1990
περί ειδικών όρων χορήγησης ενισχύσεων για ιδιωτική αποθεματοποίηση στον τομέα του προβείου και αιγείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος [1], και ιδίως το άρθρο 7 παράγραφος 5,
Εκτιμώντας:
ότι πρέπει να υπάρχει συμφωνία με τις διατάξεις του κανονισμού (ΕΟΚ) αριθ. 3446/90 της Επιτροπής της 00 περί λεπτομερών κανόνων για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατος [2], όσον αφορά τη χορήγηση των ενισχύσεων στην ιδιωτική αποθεματοποίηση του προβείου κρέατος· ότι πρέπει να συμπληρωθούν οι εν λόγω διατάξεις·
ότι το άρθρο 3 του κανονισμού (ΕΟΚ) αριθ. 2644/80 του Συμβουλίου [3] προβλέπει ότι, εάν η κατάσταση της αγοράς το απαιτεί, η διάρκεια της αποθεματοποιήσεως μπορεί να μειωθεί ή να παραταθεί· ότι είναι, συνεπώς, σκόπιμο να καθοριστούν, εκτός από τα ποσά της ενισχύσεως για μια καθορισμένη περίοδο αποθεματοποιήσεως, τα ποσά που θα προστεθούν ή θα μειωθούν για τις περιπτώσεις παρατάσεως ή μειώσεως της περιόδου αυτής·
ότι οι προβλεπόμενες συνθήκες της αγοράς συνεπάγονται την αναγκαιότητα προβλέψεως ελαστικοτέρων περιόδων αποθεματοποιήσεως που περιλαμβάνονται μεταξύ τριών και επτά μηνών·
ότι, για να υπάρξει εγγύηση της σοβαρότητας των προσφορών, πρέπει να καθοριστεί η ελάχιστη ποσότητα που μπορεί να αποτελέσει αντικείμενο αποθεματοποιήσεως·
ότι θεωρείται σκόπιμη μια εγγύηση 120 Ecu ανά τόνο για να υπάρξει εγγύηση τηρήσεως των υποχρεώσεων που συνδέονται με την ιδιωτική αποθεματοποίηση·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3446/90 εφαρμόζεται με την επιφύλαξη των διατάξεων του παρόντος κανονισμού.
Άρθρο 2
1. Οι αιτήσεις για ενίσχυση στην ιδιωτική αποθεματοποίηση πρέπει να κατατεθούν στους οργανισμούς που αναφέρονται στο παράρτημα.
2. Στα πλαίσια μιας διαδικασίας διαγωνισμού, η περίοδος συμβατικής αποθεματοποιήσεως στην οποία αναφέρεται ο διαγωνισμός είναι τρεις μήνες. Εντούτοις, η πραγματική περίοδος αποθεματοποιήσεως επαφίεται στην επιλογή του ενεργούντος την αποθεματοποίηση. Η περίοδος αυτή μπορεί να είναι από τρεις μήνες έως επτά μήνες κατ' ανώτατο όριο. Εάν η περίοδος αποθεματοποιήσεως είναι μεγαλύτερη από τρεις μήνες, η ενίσχυση αυξάνεται ανάλογα με τη διαφορά, εκφρασμένη σε αριθμό ημερών, κατά 1,2 Ecu ανά τόνο και ανά ημέρα.
Άρθρο 3
Η ελάχιστη ποσότητα ανά σύμβαση είναι τέσσερις τόνοι, εκφρασμένη σε κρέας με κόκαλα.
Άρθρο 4
Το ποσό είναι 120 Ecu ανά τόνο.
Άρθρο 5
Ο παρών κανονισμός αρχίζει να ισχύει την 1η Δεκεμβρίου 1990.
Εφαρμόζεται στην ιδιωτική αποθεματοποίηση που άρχισε με ισχύ από την εν λόγω ημερομηνία.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Νοεμβρίου 1990.

Labels: 3
17
6